หนูต้นขาหักมา3เดือนแล้วค่ะ ยังไม่ให้ลงน้ำหนักเพราะหนูตัวใหญ่ ตอนแรกไม่มีอาการปวด หนูสามารถงอขาและยกขาได้ แต่เมื่ออาทิตย์ที่ผ่านมาหนูนั่งรถยนต์แล้วกลางถนนมีหลุม หลบไม่พ้น ตกหลุมค่ะ จากนั้นเริ่มมีอาการปวดขาบริเวณที่ดามเหล็ก ยกขาไม่ได้เหมือนเคย เวลาขยับจะมีอาการปวดแปลบๆขึ้นมาทันที เหมือนมีอะไรทิ่มขา แต่พออยู่เฉยๆจะหายปวดค่ะ แล้วกระดูกชอบลั่น กึ้กๆค่ะ(จะปวดมาก) หนูอยากทราบว่าหนูเป็นอะไรค่ะ หรือแค่ปวดกล้ามเนื้อ
 ปกติ หลังผ่าตัด 3 เดือนกระดูกน่าจะติดดีแล้วนะครับ การที่แพทย์ยังไม่ให้ลงน้ำหนัก คงเห็นแล้วว่าเสี่ยงต่อการที่เหล็กที่ใส่ไว้จะหักหรือหลวมได้ เลื่อนได้ เมื่อนั่งรถตกหลุม มีการปวดขาที่ดามมาก อาจเป็นเพราะเหล็กที่ใส่มีอาการเลื่อนคลอน ทำให้ไม่นิ่ง กล้ามเนื้อข้างๆที่เกาะกะดูกก็จะอักเสบปวดตามไปด้วย คงเป็นกล้ามเนื้ออักเสบจาก กระดูกครับคำแนะนำ ควรกลับไปพบแพทย์กระดูกที่ผ่าตัดไว้ให้ เพื่อตรวจสอบโดยการเอกซ์เรย์ใหม่ ถ้ามีกระดูกไม่ติดหรือเคลื่อน มาก ก็คงต้องหาทางรักษาเพิ่มเติม แต่ถ้าไม่มี คงให้ทานยาแก้อักเสบและทำกายภาพบำบัดครับ